Germania prelungește cu încă 14 zile controalele stricte la graniţele cu Cehia și Austria.
Germania extinde controalele stricte la graniţele cu Cehia şi provincia Tirol din Austria. Măsura, introdusă la jumătatea lui februarie, va fi prelungită cu alte 14 zile. Germania impune propriilor cetăţeni prezentarea unui test negativ la graniţă. Numărul cazurilor din Cehia e amplificat de ultimele tulpini apărute, mai contagioase.
Germania continuă verificările stricte la graniţe. Mai ales la frontierele cu Cehia şi provincia Tirol din Austria, considerate zone de risc.Introduse iniţial pe 14 februarie, controalele stricte vor continua până pe 17 martie, cel puţin. Chiar şi cetăţenii nemţi care călătoresc în scopuri esenţiale trebuie să prezinte un test negativ la COVID-19 la momentul intrării în ţară.Steve Alter, purtător de cuvânt al Ministerului de Interne: "În acest moment vedem o situaţie epidemiologică, chiar da, înrăutăţită în Republica Cehă şi o situaţie încă stabilă, dar în orice caz nu îmbunătăţită în Tirol, ceea ce face necesară extinderea acestei măsuri în acest moment."În Cehia, creşterea numărului de noi cazuri e accelerată de tulpina britanică. Bilanţul zilnic a ajuns la 15.000 de cazuri, iar numărul pacienţilor în stare gravă este la niveluri record. Ăsta e şi motivul pentru care Cehia a reintrat, de luni, într-un lockdown parţial.